Պոլինա Շկուրատովա

Պոլինա Շկուրատովա (), խորհրդային և ուկրաինացի թատրոնի դերասանուհի, Ուկրաինայի վաստակավոր արտիստ (1993)։

Կենսագրություն 
Ծնվել է 1947 թվականի ապրիլի 25-ին Ուկրաինական ԽՍՀ-ի Պոլտավայի մարզի Պոլտավա քաղաքում։ Թատրոնում սկսել է աշխատել 1965 թվականին՝ որպես Լուգանսկի մարզային երաժշտության և դրամատիկական թատրոնի դերասանուհի։ 1966 թվականին դարձել է Խարկովի պետական ​​արվեստի ինստիտուտի ուսանողուհի, որտեղ սովորել է երեք կուրս։ 1969-1971 թվականներին աշխատել է Արմավիրի դրամատիկական թատրոնում՝ որպես դերասանուհի։ 1971 թվականից աշխատել է Լուգանսկի ռուսական ակադեմիական դրամատիկական թատրոնում, որտեղ դասական և ժամանակակից դրամատիկական պիեսների հիման վրա հիմնված ներկայացումներում խաղացել է ավելի քան 150 դեր։

Մահացել է 2022 թվականի ապրիլի 1-ին Լուգանսկում։

Պարգևներ 

 Պարգևատրվել է «Իշխանուհի Օլգայի» III աստիճանի շքանշանով (2009), ինչպես նաև «Լուգանսկի շրջանին մատուցած ծառայությունների համար» III աստիճանի մեդալով (2009) և Լուգանսկի ժողովրդական հանրապետության ղեկավարի դիպլոմով (2015)։
 Լուգանսկի Ժողովրդական Հանրապետության ղեկավարի 2016 թվականի մարտի 15-ի հրամանագրով շնորհվել է «Լուգանսկի Ժողովրդական Հանրապետության ժողովրդական արտիստ» պատվավոր կոչում։
 1992 թվականին Ա.Տոլստոյի «Ցար Ֆյոդոր Իոաննովիչ» պիեսում կայսրուհի Իրինայի դերի համար արժանացել է «Թատերական Դոնբաս» փառատոնի դիպլոմի։

Ծանոթագրություններ

Արտաքին հղումներ 
 Шкуратова Полина Александровна
 «Луганчане, держитесь, родные, вы обязательно победите!»

Դերասանուհիներ այբբենական կարգով
Խորհրդային դերասանուհիներ
Ուկրաինացի դերասանուհիներ
20-րդ դարի դերասանուհիներ
21-րդ դարի դերասանուհիներ